paragraph_text: Australac jugoslavenskog podrijetla dolazi u Jugoslaviju kako bi se oženio Lepom Brenom. Dva mladića odluče onemogućiti svadbu između Australca i Brene što dovodi do niza zapleta na putovanjima kroz Jugoslaviju i izvan nje. Rasplet pokazuje da je organizirana svadba Lepe Brene bila prijevara jednog čovjeka koji je, u nastojanju da zaradi sto tisuća dolara, podmetnuo lažnu Brenu.